Dilectis senioribus monachis Cluniensibus, quibus preest donnus abba Aimardus, ego, in Dei nomine, Ermelaus et uxor mea Benedicta vendimus unam vineam quæ est sita in agro Maloniacense, in villa Seia, in loco ubi In Morniaco dicitur; et terminatur a mane terra Warembaldi, a tribus partibus terra Soferiani, habetque in longum perticas XIII et pedes III, in superiori fronte perticas III et pedes V, in alia fronte perticas III et pedes X. Fuit autem hujus venditionis precium solidi V et denarii VI, pro quo faciant ipsi monachi Clunienses quicquid voluerint. Qui autem contradicere voluerit, auri libram componat, et inantea hæc venditio firma et stabilis permaneat, stipulatione subnixa. S. Ermelai et uxoris ejus Benedictæ, qui vendiderunt et firmaverunt. S. Sofredi. S. Rainfredi. S. Ainardi. S. Adalardi. S. Warnaldi.